L 343/30 Den Europæiske Unions Tidende 14.12.2012 EUROPA-PARLAMENTETS OG RÅDETS FORORDNING (EU) Nr. 1152/2012 af 21. november 2012 om ændring af Rådets forordning (EF) nr. 2371/2002 om bevarelse og bæredygtig udnyttelse af fiskeressourcerne som led i den fælles fiskeripolitik EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 2, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Det Europæiske Økonomiske og Sociale Udvalg (]), efter den almindelige lovgivningsprocedure (?), og ud fra følgende betragtninger: (1) — EU-fiskerfartøjer har lige adgang til EU-farvande og ressourcer omfattet af den fælles fiskeripolitiks regler. (2) —Ifølge forordning (EF) nr. 2371/2002 (?) kan reglen om lige adgang fraviges ved at give medlemsstaterne ret til at begrænse fiskeriet til at være forbeholdt bestemte fartøjer i farvande op til 12 sømil fra deres basislinjer. (3) — I overensstemmelse med forordning (EF) nr. 2371/2002 forelagde Kommissionen den 13. juli 2011 Europa-Parla- mentet og Rådet en rapport om ordningerne vedrørende adgang til fiskeressourcerne inden for 12-sømilezonen. Denne rapport konkluderede, at adgangsordningen er yderst stabil, og at den kontinuerligt har fungeret tilfreds- stillende siden 2002. ()) EUT C 351 af 15.11.2012, s. 89. (?) Europa-Parlamentets holdning af 25.10.2012 (endnu ikke offentlig- gjort i EUT) og Rådets afgørelse af 13.11.2012. ) EFT L 358 af 31.12.2002, s. 59. (4) — De eksisterende regler, der begrænser adgangen til fiske- ressourcer inden for 12-sømilezonen, har haft en positiv effekt på bevarelsen ved at begrænse fiskeriindsatsen i de mest følsomme dele af EU-farvandene. Med disse regler har det også været muligt at opretholde det traditionelle fiskeri, som er afgørende for den sociale og økonomiske udvikling i visse kystsamfund. (5) — Fravigelsesmuligheden trådte i kraft den 1. januar 2003 og udløber den 31. december 2012. Dens gyldighed bør forlænges, indtil en ny forordning på baggrund af Kommissionens forslag til Europa-Parlamentets  og Rådets forordning om den fælles fiskeripolitik er vedtaget. (6) — Forordning (EF) nr. 2371/2002 bør derfor ændres i over- ensstemmelse hermed — VEDTAGET DENNE FORORDNING: Artikel 1 Artikel 17, stk. 2, første afsnit, i forordning (EF) nr. 2371/2002 affattes således: »2. I farvande, der henhører under medlemsstaternes højhedsområde eller jurisdiktion indtil 12 sømil fra basislin- jerne, har medlemsstaterne i perioden 1. januar 2013 — 31. december 2014 ret til at begrænse fiskeriet således, at det forbeholdes fartøjer, der traditionelt fisker i sådanne farvande fra havne på den tilstødende kyst. Dette berører ikke ordninger for EU-fiskerfartøjer, der fører en anden medlemsstats flag, som led i et bestående naboforhold mellem medlemsstater og ordningerne i bilag I, hvorved det for hver medlemsstat fastsættes, hvilke geografiske områder i andre medlemsstaters kystfarvande der må fiskes i, og hvilke arter der må fiskes efter.« Artikel 2 Denne forordning træder i kraft på syvendedagen efter offent- liggørelsen i Den Europæiske Unions Tidende. Den finder anvendelse fra den 1. januar 2013.